**LĪGUMS Nr. \_\_\_\_\_\_\_\_**

**Par sakrālā objekta \_\_\_\_\_\_\_ ielā X, Rīgā, kadastra apzīmējums 0100-XXX-XXXX-XXX, (*daļas*)**

**bīstamības novēršanas (*oriģinālās substances saglabāšanas*) projekta atbalstu**

**Rīgā, 202\_. gada \_\_\_\_\_\_\_\_\_\_\_\_\_\_**

Rīgas pilsētas pašvaldības, reģistrācijas Nr. 90011524360,iestāde **Rīgas valstspilsētas pašvaldības Īpašuma departaments,** juridiskā adrese Riharda Vāgnera iela 5, Rīga, LV–1050 (turpmāk – Finansētājs), kura vārdā saskaņā ar Rīgas domes 18.06.2013. nolikuma Nr. 367 “Rīgas domes Īpašuma departamenta nolikums” 12.10. apakšpunktu rīkojas direktors Vladimirs Ozoliņš, no vienas puses,

un

**reliģiskā organizācija** – Nosaukums vienotais reģistrācijas Nr. \_\_\_\_\_\_\_\_, juridiskā adrese: \_\_\_\_\_\_\_\_\_\_, (turpmāk – Finansējuma saņēmējs), kuras vārdā saskaņā ar [*statūtiem*/ *pilnvaru*] rīkojas tās [*likumiskais pārstāvis* / *pilnvarnieks*], no otras puses,

turpmāk tekstā Finansētājs un Finansējuma saņēmējs kopā saukti Līdzēji,

pamatojoties uz konkursa „Rīgas finansējums sakrālā mantojuma saglabāšanai 2026. gadā” (turpmāk – Konkurss) ietvaros pieņemto Rīgas domes Pilsētvides attīstības un kvalitātes komisijas (turpmāk – Komisija) \_\_.\_\_.20\_\_. lēmumu (Komisijas \_\_.\_\_.20\_\_. sēdes protokola Nr. \_\_\_\_ \_.\_\_. apakšpunkts) (turpmāk – Lēmums) par Konkursam iesniegtā Sakrālā mantojuma objekta \_\_\_\_\_\_\_ielā Nr.\_\_, Rīgā, kadastra apzīmējums 0100 XXX XXXX XXX, (*daļas*) bīstamības novēršanas (*oriģinālās substances saglabāšanas*) projekta (turpmāk – Projekts) apstiprināšanu, noslēdz šādu līgumu (turpmāk – Līgums):

**I. Līguma priekšmets**

1. Līgums nosaka Finansētāja un Finansējuma saņēmēja tiesības, pienākumus un atbildību, Atbalsta izlietošanas kārtību un tā samaksas nosacījumus. Projektu īstenošanu nodrošina Finansējuma saņēmējs.
2. Finansējuma summa ir **EUR \_\_\_\_\_\_\_** (\_\_\_\_\_\_\_\_ *euro* \_\_\_\_\_\_ centi), kas sastāda 100 % no Projekta tāmes (turpmāk – Tāme).

2.1 Līdzfinansējuma summa ir **EUR \_\_\_\_\_\_\_** (\_\_\_\_\_\_\_\_ *euro* \_\_\_\_\_\_ centi), kas sastāda \_\_ % no Projekta būvprojekta izstrādes izdevumiem, kas ir atzīti Lēmumā. Finansējuma saņēmēja paša finansējuma apmērs ir **EUR \_\_\_\_\_\_\_** (\_\_\_ *euro* \_\_\_\_\_ centi), kas sastāda \_\_\_\_ % Projekta būvprojekta izstrādes izdevumiem, kas ir atzīti Lēmumā.

1. Projekta īstenošanas termiņš saskaņā ar Projekta īstenošanas kalendāro grafiku (turpmāk – Grafiks) ir **no \_\_.\_\_.2026. līdz \_\_\_.\_\_\_.2026.**

**II. Atbalsta mērķis un pārbaudes kārtība**

1. Atbalsta piešķiršanas mērķis ir Projekta īstenošana atbilstoši Projekta dokumentiem, tostarp Tāmei un Grafikam. Projekts ir Līguma neatņemama sastāvdaļa. Grafiks un Tāme ir pievienoti Līgumam kā **pielikums**.
2. Finansējumu atļauts izlietot tikai Tāmē norādīto izmaksu segšanai.
3. Finansētājs izmaksā Atbalstu Finansējuma saņēmējam pa daļām Projekta īstenošanas gaitā, ievērojot šādus principus:
   1. Finansējuma katru daļu izmaksā, pēc Projekta īstenošanas noteiktā laika posma (parasti – kalendārais mēnesis) notecējuma, ja:
      1. Projekta objektā ir konstatētas Grafikā norādītas aktivitātes, kuras ir pierādītas, tai skaitā, dokumentāli (piemēram, ar ierakstiem būvdarbu žurnālā, segto darbu pieņemšanas aktiem, iekārtu montāžu akti) un Finansētāja pārstāvjiem ir nodrošināta iespēja iepazīties ar tiem dabā;
      2. Iesniegts starpposma rakstisks pārskats par finanšu līdzekļu izlietojumu Projekta īstenošanas ietvaros (turpmāk – Pārskats), kas ir noformēts, pielietojot veidlapu, kas ir pieejama interneta vietnē https://atjauno.riga.lv/sakralais-mantojums/
      3. Projektā norādītais darba veicējs (turpmāk – Darba veicējs) sagatavojis Finansējuma saņēmējam paraugformas Forma 2 un Forma 3, no kura satura ir iespējams pārliecināties par Tāmē norādīto posteņu izpildes dinamiku un laika posmā veikto aktivitāšu izmaksas;
      4. Darba veicējs sagatavojis Finansējuma saņēmējam adresēto rēķinu, kurā norādīta summa samaksai atbilst Līguma 6.1.3. apakšpunktā minētajiem dokumentiem;
      5. Iesniegti būvdarbu veicēja tekošā mēneša ietvaros piestādītie rēķini;
   2. ar Finansējumu neapmaksā avansa vai tiem pielīdzināmus rēķinus;
   3. ja ir kavēts Projekta starptermiņā plānotais izpildījums (piemēram, salīdzinot paraugformā Forma 2 norādīto un Grafikā norādītās aktivitātes), taču nav šaubu par Grafikā norādīta gala termiņa ievērošanu, Finansējuma saņēmējam ir pienākums sagatavot precizēto Grafiku ar aktualizētiem starptermiņiem. Šādi aktualizēto Grafiku jāparaksta arī Darba veicējam. Finansējuma saņēmējs iesniedz aktualizēto Grafiku kopā ar dokumentiem Finansējuma maksājuma kārtējas daļas saņemšanai;
   4. ja ir kavēts Projekta plānotais gala izpildījums, Finansējuma saņēmējam ir pienākums ierosināt Projekta īstenošanas termiņu pagarināšanu saskaņā ar Līguma V. sadaļu;
   5. Finansējuma saņēmējam ir pienākums izlietot Finansējumu tikai Līguma 6.1.4. apakšpunktā minēto Darba veicēja rēķinu apmaksai un pierādīt Finansētājam apmaksas faktu;
   6. Finansētājs izmaksā Finansējuma pēdējo maksājumu Finansējuma saņēmējam tikai pēc Projekta visu aktivitāšu īstenošanas, proti, darbu pabeigšanas, ieskaitot darbu pabeigšanas fakta saskaņošanu valsts un pašvaldības iestādēs ārējos normatīvajos aktos noteiktajā kārtībā, kā arī Finansējuma maksājuma saņemšanai noteikto dokumentu iesniegšanas Finansētājam Līgumā noteiktajā kārtībā un termiņā, ievērojot Līguma 7. punktā paredzētos noteikumus;

6.7.Finansētājs izmaksā Līdzfinansējumu vienlaikus ar Finansējuma noslēdzošo maksājumu, ja Finansējuma saņēmējs ir izpildījis Līguma 6.6. apakšpunkta prasības.

1. Finansējuma saņemšanas pamatotības pierādīšanai un Finansējuma noslēdzošā maksājuma saņemšanai Finansējuma saņēmējs iesniedz Finansētājam šādus dokumentus:
   1. Pārskats, kas ir noformēts, pielietojot veidlapu, kas ir pieejama interneta vietnē <https://atjauno.riga.lv/sakralais-mantojums/>;
   2. Darbu pabeigšanas un kompetentu iestāžu prasību izpildes fakta apstiprināšanai: Rīgas valstspilsētas pašvaldības Pilsētas attīstības departamenta akts par būves pieņemšanu ekspluatācijā vai paskaidrojuma raksta vai apliecinājuma kartes 2. daļa, kurā izdarīta Rīgas valstspilsētas pašvaldības Pilsētas attīstības departamenta atzīme par būvdarbu pabeigšanu, ja attiecināms - Nacionālā kultūras mantojuma pārvaldes atzinums par darbu pabeigšanu atbilstoši izsniegtai darbu veikšanas atļaujai; ja Projektā paredzētais darbu apjoms ir mazāks, ne kā paredzēts būvprojektā, apliecinājuma kartē vai paskaidrojuma rakstā, darbu pabeigšanas faktu Finansējuma saņēmējs fiksē Finansētāja noteiktajā kārtībā. Finansējuma saņēmēja pienākums ir nodrošināt Tāmē noradīto darbu pilnīgu izpildi dabā un to iekļaušana atlikto darbu sarakstā tiks uzskatīta par šī Līguma neatbilstošu izpildi;
   3. periodiskos darbu nodošanas – pieņemšanas aktus, kurus ir parakstījuši Finansējuma saņēmējs un Darbu veicējs, un ir noformēti, pielietojot tīmekļa vietnē [www.atjauno.riga.lv](http://www.atjauno.riga.lv) sadaļā “Aktuālais konkurss” ievietotās paraugformas Forma 2 un Forma 3, kā arī būvdarbu gala pieņemšanas – nodošanas aktu, no kura nepārprotami ir secināms, ka ir izpildīti un pieņemti visi Tāmē paredzētie darbi;
   4. Darbu veicēja Finansējuma saņēmējam piestādītos rēķinus par pilnu Tāmē noteikto darbu izpildi (turpmāk – Rēķini), kuri atbilst iesniegtajiem līguma izpildes dokumentiem un Grafikam;
   5. Finansējuma saņēmēja starpposmos veikto maksājumu apliecinošos dokumentus (bankas apliecināts veiktā maksājuma uzdevums vai elektroniski parakstīts maksājuma uzdevums, kurš ir iesniegts uz elektronisko datu nesēja Finansētāja noteiktajā kārtībā), kuros:
      1. kā maksājuma saņēmējs ir norādīts Darbu veicējs;
      2. maksājums ir veikts uz Finansētājam paziņoto Darbu veicēja norēķinu kontu;
      3. maksājuma mērķī ir norāde uz Rēķiniem vai izpilddokumentiem (Līguma 7.3. apakšpunkts), kas ļauj nepārprotami secināt, ka ir apmaksāti Projekta ietvaros veiktie darbi.

Darbu veicēja Finansējuma saņēmējam piestādītā pēdējā rēķina apmaksu apliecinošo dokumentu Finansējuma saņēmējs iesniedz 5 (piecu) darba dienu laikā pēc Finansējuma pēdējā maksājuma izmaksas Apmaksu apliecinošam dokumentam jāatbilst Līguma 7.5. apakšpunkta prasībām.

* 1. citus dokumentus, ja tādus Līguma izpildes kontroles ietvaros ir pieprasījis Finansētājs.

1. Finansētājs neveic Finansējuma saņēmējam Atbalsta izmaksu, vai samazina daļā, ja:
   1. Finansējuma izmaksai iesniegtie dokumenti nav sagatavoti atbilstoši Līguma noteikumiem vai nav iesniegti visi Līgumā noteiktie un Finansētāja pieprasītie dokumenti;
   2. faktiski izpildīto darbu apjoms ir mazāks, ne kā tas ir norādīts Finansējuma samaksai iesniegtajos dokumentos;
   3. Finansējuma saņēmējs nav novērsis Finansētāja norādītos Projekta īstenošanā konstatētos normatīvo aktu un Līguma saistību pārkāpumus vai tehniskā uzrauga norādītos trūkumus;
   4. Līgumā noteiktais Projekta īstenošanas termiņš ir nokavēts tiktāl (neatkarīgi no kavējuma iemesliem), ka Atbalsta samaksa, ievērojot Līgumā noteikto kārtību un noteikumus, kļuvusi neiespējama;
   5. Finansētājam kļuvis zināms, ka kompetentas iestādes ir apturējušas Projekta ietvaros veicamos vai ar to saistītos darbus sakarā ar konstatētiem normatīvo aktu pārkāpumiem;
   6. Finansētājam kļuvis zināms, ka Finansējuma saņēmējs Konkursa laikā vai Līguma noslēgšanas vai izpildes laikā ir iesniedzis Finansētājam nepatiesu informāciju, kādēļ Finansējuma saņēmējs un/vai Projekts ir atzīstami par neatbilstošiem Rīgas domes 27.09.2023. saistošo noteikumu Nr. RD-23-239-sn “Par sakrālā mantojuma saglabāšanas finansēšanu Rīgā” (turpmāk – Noteikumi) Nolikumā, Lēmumā vai Līgumā noteiktām prasībām vai valsts atbalsta saņemšanai noteiktām prasībām un līdz ar to nevarēja vai nevar pretendēt uz Atbalstu;
   7. Noteikumu 28. un 29. punktā norādītajos gadījumos;
   8. nav izpildīti citi Finansējuma saņēmēja pienākumi, kuri ir tieši saistīti ar Projekta rezultāta sasniegšanu, Līguma spēkā esamību un Līguma izpildi apliecinošu dokumentu nodrošināšanu.
2. Finansētājam ir tiesības atlikt Finansējuma maksājumu, ja Finansējuma maksājuma saņemšanai iesniegtajos dokumentos ir konstatētas kļūdas, kuras saprātīgā termiņā ir novēršamas, negrozot Projekta īstenošanas faktisko rezultātu un Projekta izpildes dokumentāciju, nav iesniegti visi Līgumā noteiktie Finansējuma maksājuma saņemšanai nepieciešamie dokumenti, ciktāl tas neietekmē Līgumā noteiktās Finansētāja tiesības un Finansējuma samaksas iespējamos maksimālos termiņus.
3. Izvērtējot Pārskatu un tam pievienotos dokumentus un konstatējot, ka visas prasības Atbalsta saņemšanai ir izpildītas, Finansētājs apstiprina pārskatu un nosūta apstiprinātā pārskata kopiju Finansējuma saņēmējam.
4. Atbalsts tiek izmaksāts Finansējuma saņēmējam, pamatojoties uz Finansējuma saņēmēja piestādīto rēķinu, kurš tiek iesniegts kopā ar Līguma 7.1. apakšpunktā minēto Pārskata kopiju.

1. Rēķinu Finansējuma saņēmējs piestāda pēc Pārskata apstiprināšanas, izmantojot Rīgas pilsētas pašvaldības e-pakalpojumu “rēķina iesniegšana” Rīgas pilsētas pašvaldības pakalpojumu portālā <https://www.eriga.lv>. Rēķina maksājuma pamatojumā obligāti jānorāda šāda informācija: “Pašvaldības līdzfinansējuma maksājums saskaņā ar Līgumu Nr. DI – 2X- \_\_\_- lī par projekta “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_darbi” īstenošanu”.

13. Līguma izpilde tiek finansēta no Rīgas valstspilsētas pašvaldības budžeta programmā “Līdzfinansējums kultūras pieminekļu saglabāšanai”, kods 03.02.00. - 08.290, apstiprinātajiem līdzekļiem saskaņā ar spēkā esošajiem normatīvajiem aktiem un Rīgas valstspilsētas pašvaldības noteikto kārtību.

**III. Finansētāja tiesības un pienākumi**

14. Projekta īstenošanas laikā Finansētājs var veikt šādas Līguma izpildes kontroles darbības:

* 1. Projekta īstenošanas dokumentu pārbaudi;
  2. Projekta darbu progresa pārbaudi atbilstoši Grafikam;
  3. Projekta izdevumu atbilstības pārbaudi;
  4. pieprasīt Finansējuma saņēmējam nodrošināt Finansētāja pārstāvju piedalīšanos darbu pieņemšanā no Darbu veicēja puses pēc to pabeigšanas vai starpposmos, kā arī piedalīšanos darbu nodošanā ekspluatācijā;
  5. Projekta ietvaros veikt tehnisko uzraudzību, pieaicinot Finansētāja būvuzraugu.

1. Finansētājam, kontrolējot Līguma izpildi, tostarp veicot pārbaudes ir šādas tiesības:
   1. pieprasīt no Finansējuma saņēmēja rakstveida atskaiti vai paskaidrojumus par Projekta īstenošanas gaitu, tai skaitā, Grafikā noteikto termiņu ievērošanu;
   2. vismaz trīs darba dienas pirms ikmēneša pārbaudes, rakstiski paziņojot par to Finansējuma saņēmējam, ierasties būvlaukumā vai darbu veikšanas vietā, lai pārbaudītu Projekta īstenošanas ietvaros veikto darbu izpildi dabā, to realizēšanas pakāpes atbilstību Grafikā noteiktajam, kā arī pārliecināties, vai darbus faktiski veic Finansējuma saņēmēja norādītais Darbu veicējs;
   3. pieprasīt uzrādīt normatīvajos aktos noteiktos būvdarbu veikšanas dokumentus (būvatļauju, būvdarbu žurnālu, būvprojekta risinājumus vai darbu aprakstus, autoruzraudzības žurnālu, būvuzraudzības žurnālu, Projektā paredzēto darbu veikšanai iepirkto materiālu un izstrādājumu iegādes stingrās uzskaites dokumentus, iekārtu nomas dokumentus, kas ir saistīti ar Projekta realizāciju (nodošanas – pieņemšanas aktus par noteiktu būvdarbu apjomu nodošanu un apmaksu apliecinošus dokumentus)), segto darbu aktus ar pievienotām ekspluatācijas īpašību deklarācijām, kā arī izdarīt šo dokumentu juridiskos atvasinājumus;
   4. pieprasīt līguma, pamatojoties uz kuru tiek veikti Projektā paredzētie darbi, izpildes un maksājumu veikšanas dokumentus atbilstoši Līguma 6. un 7. punktam – būvdarbu periodiskā izpildījuma atskaišu “Forma 2” un “Forma 3” apliecinātas kopijas, būvdarbu veicēja rēķinu, kas ir sagatavoti, pamatojoties uz iepriekš minētām “Forma 2” un “Forma 3” atskaitēm apliecinātas kopijas, samaksu apliecinošie dokumenti, būvdarbu žurnāla apliecinātas kopija vai izdrukas, iekārtu montāžu aktu apliecinātas kopijas, segto darbu aktu apliecinātas kopijas, kā arī vienošanās pie šī līguma, ja tās skar Projektā paredzētos darbus, to pieņemšanas, apmaksas kārtību vai izmaksas;
   5. uzdot novērst konstatētos trūkumus un pārkāpumus Finansētāja noteiktajā termiņā. Šāds Finansētāja uzdevums ir saistošs Finansējuma saņēmējam un tā izpilde kļūst par obligātu priekšnoteikumu Atbalsta saņemšanai saskaņā ar šo Līgumu;
   6. veicot Projektā paredzēto darbu tehnisko uzraudzību, Finansētāja pieaicinātam būvuzraugam ir visas ārējos normatīvos aktos noteiktās būvuzrauga tiesības. Būvuzrauga norādījumi ir saistoši Finansējuma saņēmējam. Būvuzrauga norādījumu neizpilde tiks uzskatīta par Līguma nepienācīgu izpildi.
2. Par būvuzrauga nozīmēšanu Finansētājs informē Finansējuma saņēmēju rakstveidā pēc Līguma parakstīšanas. Paziņojumā tiek norādīts Finansētāja nozīmētais būvuzraugs, kā arī informācija par būvuzraudzības norises kārtību.
3. Finansējuma saņēmēja iesniegtos Līguma 6. un 7. punktā minētos dokumentus Atbalsta maksājuma saņemšanai Finansētājs izskata 10 (desmit) kalendāra dienu laikā no to saņemšanas brīža. Finansētājam pārbaudes laikā ir tiesības pieprasīt no Finansējuma saņēmēja papildus informāciju un dokumentus, kā arī rakstiskus skaidrojumus. Pieprasītā informācija skaidrojumi un dokumenti iesniedzami šajā apakšpunktā noteiktā termiņa ietvaros. Ja Finansējuma saņēmējs ir nokavējis pieprasītās informācijas un dokumentu iesniegšanu kā dēļ Atbalsta samaksa kļuva neiespējama, Finansētājs par to neatbild.
4. Finansētājs veic Atbalsta maksājumu 10 (desmit) kalendāra dienu laikā pēc visu Līgumā noteikto Līdzfinansējuma maksājuma saņemšanai nepieciešamo dokumentu saņemšanas un izvērtēšanas, ja tie pilnībā atbilst Līguma prasībām. Par Atbalsta maksājumu kavējumu Finansētājam ne līgumsods, ne likumiskie procenti netiek piemēroti.
5. Līgumā noteiktajos gadījumos un kārtībā Finansētājam ir tiesības samazināt Atbalsta apmēru vai pilnībā neveikt Atbalsta izmaksu, ja iestājušies Līgumā noteiktie priekšnosacījumi, par ko Finansētājs rakstveidā informē Finansējuma saņēmēju, veicot atbilstošu atzīmi Pārskatā tā apstiprināšanas laikā, vai ar atsevišķu elektronisko paziņojumu.
6. Līgumā noteiktajos gadījumos, Finansētājam ir tiesības vienpusēji pirms termiņa atkāpties no Līguma, neatlīdzinot Finansējuma saņēmējam nekādus zaudējumus.
7. Finansētājs uzglabā visus ar *de minimis* atbalsta piešķiršanu saistītos datus 10 (desmit) gadus, sākot no dienas, kurā piešķirts pēdējais *de minimis* atbalsts.

**IV. Finansējuma saņēmēja pienākumi un tiesības**

1. Finansējuma saņēmējam ir pienākums īstenot Projektu atbilstoši Projekta dokumentiem, tostarp atbilstoši Grafikam un Tāmei, un ievērojot spēkā esošos normatīvos aktus. Finansējuma saņēmējs pilnībā atbild par visiem ar Projekta īstenošanu saistītiem riskiem, tostarp finanšu un tehniskiem riskiem, riskiem, kas ir saistīti ar saistību neizpildi no Darbu veicēja vai piegādātāju puses, kā arī par jeb kādiem citiem apstākļiem, kurus, saprātīgi un rūpīgi rīkojoties varēja paredzēt vai novērst un kuri ir ietekmējuši Projekta īstenošanu un tā rezultāta sasniegšanu.
2. Gadījumā, ja Finansējuma saņēmējs kavē Grafikā noteiktos starptermiņus vai gala termiņu, viņš nekavējoties par to informē Finansētāju, norādot kavējuma iemeslus un darbības, kuras ir paredzēts veikt tā novēršanai vai seku mazināšanai
3. Finansējuma saņēmējam ir pienākums nodrošināt Finansētāja darbiniekiem, pilnvarotām personām, kā arī Finansētāja nozīmētam būvuzraugam piekļuvi būvlaukumam vai darbu veikšanas vietai, kā arī nodrošināt telpu un darba vietu pieprasīto dokumentu apskatei un par Projekta īstenošanu atbildīgo, atbilstoši pilnvaroto personu klātbūtni. Finansējuma saņēmējam ir pienākums nodrošināt Finansētāja pieprasīto dokumentu atvasinājumu sagatavošanu.
4. Finansējuma saņēmējam nav atļauts samazināt iepriekš pieteikto darbu kvalitātes līmeni, iegādājoties mazāk kvalitatīvus materiālus, lietotus izstrādājumus vai veicot jebkādas citas darbības vai pasākumus, kuri samazina Projekta rezultāta kvalitāti un ilgtspēju.
5. Nav pieļaujama Darba veicēja maiņa vai papildus darbu veicēju pieaicināšana. Darba veicēja maiņas vai papildus darbu veicēju pieaicināšanas sekas ir Finansētāja vienpusēja atkāpšanas no Līguma un Finansējuma saņēmēja pienākums atmaksāt Finansētājam pilnā apjomā samaksātos Atbalsta maksājumus Finansētāja noteiktajā kārtībā un termiņā.
6. Finansējuma saņēmējam ir pienākums izpildīt Finansētāja vai Finansētāja nozīmētā būvuzrauga norādījumus konstatēto Līguma vai normatīvo aktu pārkāpumu, kļūdu vai nepilnību, kā arī Projektā paredzēto darbu kvalitātes trūkumu novēršanai Finansētāja noteiktajā termiņā.
7. Finansējuma saņēmējam ir pienākums vismaz divas darba dienas iepriekš informēt Finansētāju un Finansētāja nozīmēto būvuzraugu par iespēju apskatīt Projekta darbu izpildi atbilstoši Finansētāja vai Finansētāja pieaicinātā būvuzrauga norādījumiem.
8. Finansējuma saņēmējam ir pienākums pēc Finansētāja pieprasījuma Finansētāja norādītos termiņos sniegt rakstveida atskaiti vai paskaidrojumus par Projekta īstenošanas gaitu, tai skaitā Grafikā noteikto termiņu ievērošanu.
9. Finansējuma saņēmējam ir pienākums atbilstoši Finansētāja norādījumiem pēc Projekta īstenošanas izvietot uz ēkas, kurā tika veikti Projekta darbi, plāksni ar informāciju par pašvaldības sniegto finansiālo atbalstu, ja Finansētājs šādu plāksni nodos Finansējuma saņēmējam un pieprasīs to izvietot, kā arī uzturēt iepriekš minēto plāksni nepārtraukti trīs gadus pēc Projekta īstenošanas.
10. Finansējuma saņēmējam ir pienākums veikt ar Projekta īstenošanu saistītos maksājumus, ievērojot Līgumā noteiktās prasības.
11. Finansējuma saņēmējam ir tiesības Līgumā noteiktos gadījumos iesniegt Finansētājam piedāvājumu grozīt Līgumu. Šāda piedāvājuma iesniegšana nerada Finansētājam pienākumu piekrist Līguma grozīšanai vai piedāvātam grozījumu saturam un nosacījumiem.
12. Finansējuma saņēmējam ir pienākums ne mazāk kā 10 (desmit) gadus pēc Atbalsta saņemšanas nodrošināt visu ar Projekta īstenošanu saistīto dokumentu, t.sk., Līguma eksemplāra, kā arī veikto maksājumu apliecinošo dokumentu oriģinālu vai to atvasinājumu glabāšanu vienuviet hronoloģiski sakārtotā lietā, kā arī veikt lietas uzrādīšanu vai tās atvasinājuma sagatavošanu un izsniegšanu pēc Finansētāja rakstiska lūguma.
13. Finansējuma saņēmējam ir tiesības saņemt Līdzfinansējumu Līgumā noteiktajā termiņā, ja ir izpildīti visi Līgumā noteiktie priekšnosacījumi tā saņemšanai.
14. Finansējuma saņēmējam ir pienākums vismaz trīs gadu laikā nodrošināt, lai Projekta īstenošanas rezultāts būtu bez defektiem un nepieļaut tā pārmērīgu nolietojumu. Konstatējot defektus, Finansējuma saņēmējam ir pienākums tos saprātīgā laikā novērst.
15. Finansējuma saņēmējs apņemas atmaksāt Finansētājam izmaksāto Atbalstu šādos gadījumos:
    1. Atbalsta samaksas periodā attiecībā uz Finansējuma saņēmēju ir pastāvējuši Līguma 8.6. apakšpunktos minētie apstākļi;
    2. Atbalsts tika izlietots, pārkāpjot Līguma noteikumus;
    3. Finansējuma saņēmējs nav izpildījis Līguma 30., 33. vai 35. apakšpunktu.
16. Finansējuma saņēmējam ir pienākums atmaksāt Finansētājam saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem, ja tiek pārkāpti Eiropas Komisijas 2023.gada 13.decembra Regulas (ES) Nr.2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.2023/2831) nosacījumi.
17. Finansējuma saņēmējs apņemas nodrošināt nozaru darbību vai uzskaites nodalīšanu, lai saskaņā ar Komisijas regulas Nr. 2023/2831 1. panta 2. punktu darbības izslēgtajās nozarēs negūst labumu no *de minimis* atbalsta, ko piešķir Konkursa ietvaros.
18. Finansējuma saņēmējs uzglabā visus ar *de minimis* atbalsta piešķiršanu saistītos datus 10 (desmit) gadus no *de minimis* atbalsta piešķiršanas dienas.

**V. Līguma grozīšana**

1. Līdzēji var grozīt Līgumu tikai noslēdzot par to attiecīgu rakstveida vienošanos, ievērojot spēkā esošo normatīvo aktu prasības. Līdzēji nepārskata (nepārceļ) Projekta īstenošanas periodu Līguma 51. punktā noteiktajā gadījumā.
2. Grozījumus Līgumā noformē rakstiski. Līguma grozījumi stājas spēkā to abpusējās parakstīšanas dienā.
3. Lēmumu par Līgumā noteiktā Projekta īstenošanas termiņa grozījumiem, kā arī izmaiņām piešķirtā Atbalsta ietvaros Tāmē norādīto darbu apjomos un izmaksās, ja tie apjomu un naudas izteiksmē nepārsniedz 30% no Projekta izmaksu kopsummas, un attiecīgās vienošanās slēgšanu, pieņem Finansētājs.
4. Vienošanās par citiem grozījumiem Projektā vai Līgumā slēdz Finansētājs, pamatojoties uz Komisijas lēmumu.
5. Līguma 44. punktā minētie grozījumi veicami, ievērojot šādus nosacījumus:
   1. grozījumu nepieciešamība ir saistīta ar iepriekš neparedzētiem apstākļiem, kurus Finansējuma saņēmējs, rīkojoties kā krietnam un rūpīgam saimniekam un veicot visus nepieciešamos un saprātīgos pasākumus Tāmes un Projekta sagatavošanai, nevarēja ieplānot vai paredzēt, kā arī grozījumi ir nepieciešami, lai nodrošinātu Projektā noteiktā mērķa sasniegšanu;
   2. netiek mainītas Lēmumā un Tāmē sākotnēji noteiktās atbalstāmās darbības;
   3. grozījumu rezultātā veiktās izmaiņas Tāmē nepārsniedz 30 % naudas izteiksmes un darbu apjoma ziņā;
   4. palielinoties Tāmē noteikto darbu apjomam vai parādoties jauniem darbu apjomiem ar Lēmumu piešķirtā Līdzfinansējuma summa netiek palielināta.
6. Lai ierosinātu Līguma 44. punktā minētos Līguma grozījumus, Finansējuma saņēmējs, nekavējoties pēc tam, kad viņam kļuvis zināms par šādu grozījumu nepieciešamību, rakstiski iesniedz Finansētājam pamatotu piedāvājumu grozīt Līgumu, pielikumā pievienojot:
   1. dokumentus, kas pamato lūgto grozījumu nepieciešamību atbilstoši Līguma 44.1. apakšpunktā noteiktajam (tehniskos risinājumus un dokumentus, kompetentās institūcijas lēmums, eksperta atzinums u.c.);
   2. atbilstoši veicamajām izmaiņām koriģētu Tāmi, kuru ir saskaņojis Darbu veicējs ievērojot Līguma 44.2. un 44.3. apakšpunktus, no kuras ir nepārprotami secināms, kādas Tāmes pozīcijas tiek grozītas apjomu un izmaksu ziņā. Koriģētu tāmi sastāda un paraksta sertificētais būvinženieris vai Finansējuma saņēmēja pieaicinātais būvuzraugs;
   3. atbilstoši veicamajām izmaiņām koriģētu Grafiku, ja tas ir nepieciešams un iespējams, kurā ir ņemts vērā Līguma 48. punktā noteiktais termiņš Finansētāja lēmuma pieņemšanai un ievērots nosacījums, ka Projekta īstenošanas beigu termiņš nevar pārsniegt **13.11.2026.**
7. Lēmumu par Līguma 44. punktā minētiem grozījumiem Līgumā Finansētājs pieņem viena mēneša laikā no visu Līguma 45. punktā minēto dokumentu saņemšanas. Vērtējot piedāvāto grozījumu pamatotību un atbilstību, Finansētājs vadās pēc iesniegtiem dokumentiem, kā arī Noteikumos un Nolikumā noteiktām prasībām. Finansējuma saņēmējam ir pienākums parakstīt vienošanos trīs darba dienu laikā no Finansētāja lēmuma paziņošanas. Projektu ar Līguma 44. punktā noteiktajā kārtībā veiktiem grozījumiem Finansējuma saņēmējs drīkst īstenot tikai pēc Finansētāja labvēlīga lēmuma saņemšanas un vienošanās parakstīšanas.
8. Gadījumā, ja Finansējuma saņēmēja iesniegtais Līguma grozījumu piedāvājums neatbilst 44. punktā izvirzītiem nosacījumiem, tas netiek izskatīts.
9. Finansētājs var lemt par Līgumā noteiktā Projekta īstenošanas gala termiņa vai starptermiņu grozījumiem, sastādot par to attiecīgu rakstveida vienošanos un ievērojot šādus nosacījumus:
   1. pamatotu lūgumu grozīt Grafikā noteiktos starptermiņus vai gala termiņu Finansējuma saņēmējs ir iesniedzis nekavējoties pēc tam, kad par šādu nepieciešamību viņam kļuva zināms;
   2. koriģēto Grafiku ir saskaņojis Darbu veicējs;
   3. ja termiņa pagarināšana ir nepieciešama no Finansējuma saņēmēja neatkarīgu apstākļu dēļ un Finansējuma saņēmējs no savas puses ir veicis visus nepieciešamos un saprātīgus pasākumus, lai nepieļautu Līgumā noteiktā termiņa neievērošanu, un Projekta īstenošanas beigu termiņš pēc grozījumiem nepārsniedz **13.11.2026.**

**VI. Līguma darbība un izbeigšana**

1. Līgums stājas spēkā pēc tā abpusējas parakstīšanas un reģistrēšanas Finansētāja lietvedības sistēmā un ir spēkā līdz pilnīgai Līdzēju saistību izpildei vai izbeigšanai saskaņā ar Līgumā noteikto.
2. Līgums zaudē spēku, ja Finansētāja darbinieki, vizuāli apsekojot Projekta objektu un veicot tā fotofiksāciju, konstatēja, ka Projekta īstenošanas aktivitātes nav uzsāktas divu sekojošo kalendāro mēnešu laikā no Līguma 3. punktā norādīta perioda sākuma datuma. Par šo apstākļi Finansētājs paziņo Finansējuma saņēmējam, nosūtot paziņojumu.
3. Līgums var tikt izbeigts pēc Finansējuma saņēmēja rakstiskas atteikšanās no Projekta īstenošanas.
4. Finansētājam ir tiesības, nosūtot attiecīgu rakstisku paziņojumu Finansējuma saņēmējam, vienpusēji atkāpties no Līguma, ja Finansējuma saņēmējs nepilda Līgumu, tajā skaitā, ja:
   1. Finansējuma saņēmējs nav ievērojis Līgumā noteikto Projekta īstenošanas sākuma vai beigu termiņu;
   2. Finansētājs atzinis visas Projekta ietvaros veiktās izmaksas par neattiecināmām izmaksām;
   3. Finansējuma saņēmējs nav izpildījis Projektā paredzētos darbus vai nav sasniedzis Projekta mērķi;
   4. pēc Finansētāja pieprasītās kļūdu vai nepilnību novēršanas prasības izpildes Projekta īstenošanas ietvaros veiktie darbi neatbilst Konkursa nolikumā un Līgumā noteiktajiem nosacījumiem Līdzfinansējuma saņemšanai;
   5. Finansētājam kļuvis zināms, ka Finansējuma saņēmējs Konkursa laikā vai Līguma noslēgšanas vai izpildes laikā ir tīši vai nolaidības dēļ iesniedzis Finansētājam nepatiesu informāciju, kādēļ Finansējuma saņēmējs vai Projekts ir atzīstami par neatbilstošiem Noteikumos, Programmā, Lēmumā vai Līgumā noteiktām prasībām, vai valsts atbalsta saņemšanai noteiktām prasībām un līdz ar to Finansējuma saņēmējs nevarēja vai nevar pretendēt uz Atbalstu;
   6. Finansējuma saņēmējs atkārtoti pēc Finansētāja rakstiska paziņojuma novērst trūkumus vai pārkāpumus, nepilda Līgumā noteiktās saistības;
   7. Līgums zaudē spēku, ja Projekts nav īstenots līdz **13.11.2026;**
   8. Finansējuma saņēmējs pēc Projekta īstenošanas nav izvietojis uz ēkas, kurā tika veikti Projekta darbi, plāksni ar informāciju par pašvaldības sniegto finansiālo atbalstu (Līguma 30. punkts).

**VII. Strīdu izskatīšanas kārtība**

1. Līdzēji apņemas visus jautājumus, kas saistīti ar Līguma izpildi, risināt pārrunu ceļā, bet, ja pārrunas nav bijušas sekmīgas, strīdu izskata tiesa Latvijas Republikas normatīvajos aktos noteiktajā kārtībā.

**VIII. Nepārvarama vara**

1. Ja Līdzēji nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde, streiki, valsts varas vai pārvaldes institūciju pieņemtie lēmumi, saistību izpildes termiņš tiek pagarināts par laiku, kas vienāds ar iepriekš minēto apstākļu izraisīto aizkavēšanos.
2. Ja 54. punktā minētie apstākļi ilgst ilgāk par 1 (vienu) mēnesi, tad Līdzējiem ir tiesības vienpusējā kārtā atkāpties no Līguma.
3. Līdzējam, kuram kļuvis neiespējami izpildīt saistības minēto apstākļu dēļ, 5 (piecu) darba dienu laikā rakstveidā jāpaziņo otram Līdzējam par šādu apstākļu rašanos vai izbeigšanos.
4. Līdzēji neatbild viens otram par radītiem zaudējumiem, ja tie radušies nepārvaramas varas rezultātā, un izpildīti Līguma 56. punkta noteikumi.
5. Ja nepārvaramās varas apstākļu dēļ Projekts nav īstenots līdz **13.11.2026.,** Finansējuma saņēmējs zaudē tiesības saņemt Atbalstu.

**IX. Citi noteikumi**

1. Ja attiecīgais jautājums nav atrunāts Līgumā, to risina saskaņā ar likumiem un citiem normatīvajiem aktiem.
2. Līdzēju pilnvarotie pārstāvji Līguma izpildē ir:
   1. no Finansējuma saņēmēja puses, ar tiesībām veikt Līguma 23., 24., 27., 28., 29., 63. punktā, kā arī Līguma V. sadaļā norādītās darbības: *vārds, uzvārds, tālruņa nr., e-pasta adrese;*

Pilnvarotais pārstāvis nav tiesīgs aizstāt Finansējuma saņēmēju.

* 1. no Finansētāja puses, ar tiesībām veikt Līguma 14. un 15. punktā norādītas darbības:
     1. Finansētāja Būvju sakārtošanas pārvaldes (turpmāk - Pārvalde) Līdzfinansējuma administrēšanas nodaļas projektu vadītāja *vārds, uzvārds* (vai cits Finansētāja darbinieks, kas pilda iepriekš minētās personas pienākumus), *mob.tālr., vārds.uzvards@riga.lv,* Riharda Vāgnera iela 5.-4XX., Rīga, LV-1050,vai;
     2. Pārvaldes Līdzfinansējuma administrēšanas nodaļas vadītājs *vārds, uzvārds* (vai cits Finansētāja darbinieks, kas pilda iepriekš minētās personas pienākumus), *tālr.*, *vards.uzvards@riga.lv*, Riharda Vāgnera iela 5.-4XX., Rīga, LV-1050;
     3. Pārvaldes priekšnieka vietnieks vārds, uzvārds (vai cits Finansētāja darbinieks, kas pilda iepriekš minētās personas pienākumus), *tālr.*, *vards.uzvards@riga.lv*, Riharda Vāgnera iela 5.-4XX., Rīga, LV-1050.

1. Līguma izpildes ietvaros ar Līguma izpildi saistīto informāciju un paziņojumus, Līdzēji var nodot viens otram, izmantojot e-pastu (tai skaitā neizmantojot drošo elektronisko parakstu), izņemot Līguma izpildes dokumentus un gadījumus, kad Līgums vai ārējie normatīvie akti paredz citu paziņošanas kārtību. Nosūtītais e-pasts ir uzskatāms par saņemtu nākamajā kalendāra dienā. Saziņai Līguma ietvaros Līdzēji izmanto Līguma 60. punktā norādīto kontaktinformāciju. Līguma 60.2.1. apakšpunktā minētās personas ar e-pastu nosūtītais paziņojums ir saistošs Finansējuma saņēmējam, ja vienlaikus tas ir paziņots (cc) Līguma 60.2.2. un 60.2.3. apakšpunktā norādītajām personām.
2. Finansējuma saņēmējs norēķinu veikšanai Projekta īstenošanas ietvaros izmanto šādu Finansējuma saņēmējam piederošu norēķinu kontu:

*Rekvizīti*

1. Līdzējiem 5 (piecu) darba dienu laikā rakstiski jāinformē otrs Līdzējs par rekvizītu (nosaukuma, adreses, norēķinu rekvizītu u. tml.) maiņu, nosūtot Finansētājam elektronisku vēstuli, kas ir parakstīta ar drošu elektronisku paraktu, vai nosūtot to uz Līgumā norādīto Finansētāja pasta adresi ierakstītā sūtījuma veidā. Līdz šāda paziņojuma saņemšanas dienai visi sūtījumi, ko viens Līdzējs nosūtījis otram Līdzējam uz šajā Līgumā norādīto adresi, atpazīstami par pienācīgi nosūtītiem un saņemtiem, kā arī visi maksājumi, ko viens Līdzējs ieskaitījis šajā Līgumā norādītajā norēķinu kontā, atzīstami par pienācīgi izdarītiem.
2. Līgums sastādīts un parakstīts latviešu valodā, 2 (divos) eksemplāros ar pielikumu uz **\_\_ (\_\_\_\_\_\_\_\_\_)** lapām, no kuriem viens Līguma eksemplārs glabājas pie Finansētāja, otrs – pie Finansējuma saņēmēja.

**Līdzēju paraksti:**

**Finansētājs: Finansējuma saņēmējs:**

(paraksts un citi rekvizīti) (paraksts un citi rekvizīti)

Līguma pielikums

Starpposma pārskata

izstrādes termiņu grafiks

|  |  |  |
| --- | --- | --- |
| Atbilstoši būvdarbu līgumam norādītais darbu izpildes periods | Starpposma pārskata ar tā pielikumā esošajiem dokumentiem iesniegšanas datums Rīgas valstspilsētas pašvaldības Īpašuma departamentā | Būvdarbu veicēja tekošā mēneša ietvaros piestādīto rēķinu datums Finansējuma saņēmējam |
|  |  |  |
|  |  |  |
|  |  |  |
|  |  |  |
|  |  |  |